În această dimineață vestea că marele actor Florin Piersic face progrese importante în privința stării de sănătate a bucurat întreaga Românie!
Maestrul a trecut printr-o operație serioasă la genunchi, după o serie de complicații care i-au pus viața în pericol.
Medicii se așteaptă la o perioadă lungă de recuperare, dar plină de speranță.
Iată cum se simte îndrăgitul actor!
Florin Piersic face progrese considerabile!
Deși este o perioadă extrem de grea, iar actorul a fost tratat în cadrul a 4 spitale de la noi din țară în decursul a doar câteva zile, medicii sunt încrezători cu privire la starea lui de sănătate, mai ales că după ce a ieșit din ultima intervenție a dat dovadă de multă putere și motivație.
În prezent, Florin Piersic se află internat la Spitalul Foișor din capitală unde a trecut printr-o intervenție chirurgicală la nivelul genunchiului, evoluția lui fiind monitorizată în permanență de medici.
Cadrele medicale au reușit să-i scoată proteza care întreţinea infecţia din organism, iar faptul că i-a fost administrat antibiotic încă din prima zi de când a ajuns la Institutul Matei Balș a contat enorm.
Pentru că operația prin care a trecut este una extrem de dificilă și cu multe riscuri, iar actorul are o vârstă înaintată și alte boli cronice, recuperarea va fi una de lungă durată, având un proces extrem de lent.
Potrivit Antena 3 CNN, actorul a reușit să facă primele mișcări în această dimineață, 11 mai 2024, iar de luni va putea începe și procedurile de recuperare după intervenția suferită.
Infecția din organism a putut fi eliminată, spun medicii, iar starea lui s-a îmbunătățit considerabil, chiar dacă a fost destul de gravă.
De asemenea, potrivit medicilor, este necesară o perioadă de 72 de ori pentru ca actorul să treacă de starea critică, iar faptul că Florin Piersic a început să se simtă mai bine încă de ieri după ce a avut loc intervenția, este un semn bun care îi bucură pe doctori.
În momentul de față, Florin Piersic poate să se hrănească și să bea apă fără ajutor, iar progresele pe care le face sunt extrem de relevante în procesul de recuperare.
Medicii îl monitorizează atent și rămân în continuare vigilenți cu privire la starea de sănătate a marelui actor.
„În urma evaluării din această dimineață, s-a constatat că starea de sănătate a domnului Florin Piersic este ușor îmbunătățită, cu o evoluție lent favorabilă. În prima zi postoperator, parametrii biologici legați de inflamație s-au ameliorat, pacientul este afebril, cooperant, se alimentează și bea lichide singur. Perioada critică postoperatorie este de 72h”, se arată în comunicatul spitalului unde este internat Florin Piersic.